സ്കൂട്ടര് സഞ്ചരിക്കവെ സ്വകാര്യ ബസുമായും കാറുമായും കൂട്ടിയിടിച്ചു അപകടത്തില് യുവതി മരിച്ചു കോഴിക്കോട്: ചെട്ടികുളത്ത് സ്കൂട്ടര് അപകടത്തില് യുവതി മരിച്ചു. പൂളക്കടവ് നങ്ങാറിയില് ഹാഷിം ലൈല ദമ്ബതികളുടെ മകള് റിഫ്ന ആണ് മരിച്ചത്. 24 വയസായിരുന്നു. ശനിയാഴ്ച രാത്രിയായിരുന്നു അപകടം. റിഫ്ന സഞ്ചരിച്ച സ്കൂട്ടര് എതിരെ വന്ന സ്വകാര്യ ബസുമായും കാറുമായും കൂട്ടിയിടിക്കുകയായിരുന്നു. സംഭവ സ്ഥലത്ത് വച്ച് തന്നെ റിഫ്ന മരണത്തിന് കീഴടങ്ങി. അല്ഹിന്ദ് ട്രാവല്സില് പരിശീലനത്തിന് ചേര്ന്നിരുന്ന റിഫ്ന ഖത്തറിലുള്ള ഭര്ത്താവ് സുഹൈലിന്റെ എലത്തൂരിലെ വീട്ടിലേക്ക് പോകുന്ന വഴിയാണ് അപകടമുണ്ടായത്. സഹോദരങ്ങള്: ലിറാഷ് ടുട്ടു, ലറിഷ. ഖബറടക്കം ഞായറാഴ്ച വൈകീട്ട് കാഞ്ഞിരത്തിങ്ങല് ജുമാമസ്ജിദ് ഖബറസ്ഥാനില് നടന്നു. കോഴിക്കോട് ജില്ലയുടെ വിവിധ ഭാഗങ്ങളില് വാഹനാപകടങ്ങളില് ഇരുചക്രവാഹന യാത്രക്കാര് അപകടത്തില്പ്പെടുന്നത് പതിവാകുകയാണ്. റോഡിന്റെ തകര്ച്ചയും വാഹനങ്ങളുടെ അമിതവേഗതയും അശ്രദ്ധയുമാണ് മിക്ക അപകടങ്ങള്ക്കും കാരണമാകുന്നത്. Stories you may Like